title: Sobrecollida de Chaca
text: A sobrecollida de Chaca estió una sobrecollida d'o Reino d'Aragón que cubriba a muga con Navarra y a muga con Francia, alto u baixo en as actuals comarcas de Chacetania y Alto Galligo. Controlaba os camins pirenencos occidentales, enta Francia por Ansó, Echo y Canfranc (Somport) y enta Navarra por Puent d'a Reina.
  
  S'estendillaba en primerías dende Taust dica Benás, encara que en posteriors reformas as suyas partis orientals pasarían a fer parti d'as sobrecollidas de L'Aínsa y Ribagorza y a suya zona meridional a la sobrecollida de Tarazona. Se dividiba en 23 collidas, estando quasi todas en a muga. O suyo recauto significaba dica un 10% d'o total d'as Cheneralidatz, destacando os ingresos en Canfranc (1.000 libras), Jaca (400 libras) y Sallent, Torla y Exeya (350 libras).
  
  As collidas que perteneixeban a la sobrecollida de Chaca seguntes as cortz de Zaragoza de 1446 yeran L'Aínsa, Ansó, O Bayo, Benás, Berdún, Bielsa, Biescas, Canfranc, Castiliscar, Echo, Exeya, Chistén, Chaca, O Reyal, Sadaba, Salvatierra, Sallent, Sos, Taust, Tiermas, Torla, Uncastillo y Villa-reyal.
  
  Referencias
  
  Vinclos externos
    Collidas del general en GEA
    Revolución comercial y cambio social. Aragón y el mundo mediterráneo. José Ángel Sesma Muñoz. Prensas Universitarias de Zaragoza. ISBN 978-8415770671
    Atlas de Historia de Aragón. Edad Moderna. Divisiones administrativas: Sobrecollidas, veredas y corregimientos. E. Jarque Martínez.
  
  Chaca